VALGAMAA KOOSTÖÖMÄNGUDE JUHEND
OSALEJA MEELESPEA

Ürituse aeg ja koht
03.09	Tõrva (Tõrva Avatud Noortekeskus, Spordi 1 )
04.09	Valga (Isamaalise Kasvatuse Püsiekspositsioon, Pikk tn 16a)
05.09	Otepää (Otepää Gümnaasium, Koolitare 5, )

Kell 14.00	võistkondade registreerimine, instrueerimine, start   
Kell 16.00	raja sulgemine
Kell 16.15	autasustamine ja loosimine

Kõigile osalejatele sünnipäevatort!
“Valgamaa koostöömängud 2014" eesmärk – propageerida tervislikke eluviise, pakkuda inimestele teavet ja oskusi tervislikult oma elu elada. Samuti anda võimalus õppida tundma oma kodukanti (sh Valgamaad ja Euroopa Liitu).

Üritus ei ole spordivõistlus, vaid see on mõnus liikumine igale võistkonnale ettevalmistatud rajal, kus ootavad teda mitmed huvitavad kontrollpunktid.  Igas kontrollpunktis on osalejale nutikas ülesanne, mis aitab kaasa teadmiste tõstmisele.

Üritust reklaamitakse meedias ning loodame head kuvandit Valgamaale – kui turvalisele maakonnale, kelle elanik on targem, tervem ja elurõõmsam. 

ÜLDIST:
1.	Igas võistkonnas (s.o. võistlustrassi koos läbiv seltskond) on  4 liiget.
2.	Võistkondi ei pea moodustama kooli, klassi, suguvõsa,  soo, usutunnistuse või mis iganes muu tunnuse järgi. 
3.	Võistkonnal on nimi ja esindaja. 
4.	Võistlustrass on võistkonna poolt vabalt valitud marsruut liikumisel stardist finišini, ühest kontrollpunktist teise. Võistlustrassil võib liikuda ainult jalgsi.
5.	Võistlustrassil võib kasutada teatmeteoseid, telefoni, arvuteid jms ning vajadusel küsitleda linnakodanikke mistahes võõrkeeles.
6.	Valgamaa koostöömängude rada kulgeb linnas ja on ca 6 km pikk.
7.	Võistkondade, abiliikmete ja kaasaelajate eelregistreerimine  - 02.09.2014.
Kaja Mõts 766 6145; soovitavalt meilil kaja.mots@valgamv.ee Registreerimine on vajalik paremaks organiseerimiseks ja ka viisakusest! Liituda saab ka kohapeal!
8.	Osalejate vahel loositakse välja toredaid auhindu.
9.	 Kõige eriilmelisem meeskond saab ERIAUHINNA! Lubatud kasutada erinevaid kostüüme ja atraktsioone (peaasi, et jõuate neid kogu trassi vältel kanda).

SISULIST:
1.	Võistlus seisneb võistlustrassil olevate kontrollpunktide ülesleidmises ja seal saadud ühele küsimusele võimalikult täpse vastuse andmises.
2.	Võistlustrassi läbimise aeg käivitub stardis ja sulgub finišis. Finiš suletakse kell 16.00.
3.	Iga järgmine kontrollpunkt leitakse eelmises kontrollpunktis saadud kirjaliku legendi alusel. Legend esimese kontrollpunkti leidmiseks antakse stardis võistkonnale kohe peale seda kui ta on ristsõna ÕIGESTI lahendanud.  Viimases kontrollpunktis antakse legend finiši asukoha kohta.
4.	Küsimused esitatakse kirjalikult ja neile vastatakse kirjalikult. Küsimusele vastamisel võib kasutada kohtuniku poolt antava vihje abi. Vihje kasutamine vähendab õige vastuse eest saadavaid punkte.
5.	Kontrollpunktis on aega küsimusele vastamiseks kuni 5 minutit. 
6.	Lisapunktide teenimiseks võib võistkond ühes kontrollpunktis esineda kuni 2-minutilise loomingulise etteastega. Etluse teema väljastatakse võistkonnale viimases kontrollpunktis. 
7.	Küsimused, ülesanded, loomingulised etteasted on Euroopa Liidu, Valgamaa, kohaliku kogukonna ja tervislike eluviiside kohta :)

TULEMUSTE HINDAMINE JA AUTASUSTAMINE:
1.	Hindamisel võetakse arvesse kontrollpunktides näidatud teadmisi ning loomingulise etteaste originaalsust ja kunstilist taset.
•	Trassi läbimisel: 6 - 10 kontrollpunkti
•	Vastamine kontrollpunktis: -3 -2 punkti. Vale vastus -3 punkti, õige vastus vihjega annab 1 punkti, õige vastus vihjeta annab 2 punkti
•	Loominguline esitlus: 0-4 punkti
2.	Paremusjärjestus selgub saadud punktide summeerimise teel. Võidab võistkond, kes on saanud kõige rohkem punkte. Võrdse arvu punktide korral eelistatakse trassi läbimise kiirust.
3.	Kõiki osalejaid autasustatakse sooja söögi ja sünnipäevatordiga
4.	Kolm esimest võistkonda saavad autasuks Valgamaa koostöömängude karika ja kingituse

Korraldustoimkonna nimel
Margus Lepik
maavanem